โอเปกปัดข่าวเตรียมจัดประชุมร่วมรัสเซียเพื่อหารือลดกำลังการผลิตน้ำมัน
โอเปกปัดข่าวเตรียมจัดประชุมร่วมรัสเซียเพื่อหารือลดกำลังการผลิตน้ำมัน
29 ม.ค. 2559

สื่อต่างประเทศรายงานว่า เจ้าหน้าที่จากกลุ่มประเทศผู้ส่งออกน้ำมัน (โอเปก) ได้ปฏิเสธรายงานข่าวที่ว่า โอเปกวางแผนที่จะจัดการประชุมร่วมกับรัสเซียเพื่อหารือเกี่ยวกับการลดกำลังการผลิต
อนึ่งก่อนหน้านี้   สื่อของรัสเซียรายงานเช่นกันว่า รัฐมนตรีพลังงานของกลุ่มโอเปกและประเทศนอกกลุ่มโอเปก อาจจะจัดการประชุมเพื่อหารือร่วมกันในเดือนก.พ.
ทั้งนี้ เจ้าหน้าที่หลายคนของโอเปกกล่าวว่า พวกเขาไม่ทราบเรื่องแผนการจัดการประชุมดังกล่าว นอกจากนี้ สมาชิกประเทศหนึ่งของกลุ่มโอเปกกล่าวว่า ทางการซาอุดิอาระเบียไม่ได้เสนอให้มีการปรับลดกำลังการผลิตลง 5% ตามที่สำนักข่าวอินเตอร์แฟกซ์รายงานโดยอ้างคำกล่าวของนายโนวัคที่ว่า ซาอุดิอาระเบียเสนอให้ผู้ผลิตน้ำมันทั่วโลกพร้อมใจกันลดกำลังการผลิต 5% เพื่อแก้ปัญหาราคาน้ำมันตกต่ำจากสาเหตุของปริมาณน้ำมันล้นตลาด